बिथांआ फोरमायथिबावनाय बादिब्ला गाव सानस्लाबनो हायैआव आरो गुबुननि थुनज्लायनायजों बिपिएफ दोलोआव हाबहैदोंमोनब्लाबो गोसोआव गोजोननाय मोनाखैमोन । बेखायनो सोलायनाय थार जौगाथाय लाबोनांगौनि सारथ’आव इउपिपिएल दोलोआव सामिल जाफैनाय जाबाय होननानै बुंनायजों लोगोसे प्रमद बर’नि दैदेननायाव बिटिआर नि सरकार दानाया रोखाथार होननानै बुंबावो । हालांबाजाराव खुंजानाय इउपिपिएल दोलोनि बे फोसावदिं फोर्बोआव बर’ सावथुन मुलुगनि बयजोंबो अनसाय जाग्रा फावखुंगुर फैला बरगयारि आरो गुबुन गुबुन दैदेनगिरिफोराबो लोगोसे दंफायोमोन ।